**«Білім берудегі өзгерістер үшін менеджмент пен көшбасшылық» пәнінен қажетті кестелер**

Лидерлік феномені – барлық құбылыстар секілді адамзат қоғамында пайда болған, оның даму кезеңдерінде ғалымдарды толғандырған маңыздымәселенің бірі. Тарихқа көз жіберсек, лидер, лидерлік және лидерлік сапалар туралы идеялар сонау ежелгі грек философтары Платон, Аристотель, Сократ еңбектерінен бастау алып, одан кейінгі орта ғасыр ойшылдары Әл-Фараби, Ж. Баласағұни т.б. ғұламалардың еңбектерінде жалғасын тапқанын көреміз. Тәлімдік ой-пікірлерімен қазақ даласына із қалдырған, қазақ халқын әлемге танытқан Ш.Уалиханов, А.Құнанбаев, Ш.Құдайбердиев, М.Жұмабаев, Ж.Аймауытов сынды ағартушылар еңбектерінің бүгiнгi болашақ педагогтардың лидерлік сапаларын дамытуда алатын орны ерекше.

Зерттелініп отырған мәселе көпжақты, сол себепті оның шешіміне әртүрлі ғылым салалары өздерінің үлестерін қосып отыр. ХХ ғасырда алыс және жақын шетелдік, отандық педагог, психолог, философ, социолог ғалымдар бұл мәселеге арнайы назар аудара бастады. Соның нәтижесінде лидерлік мәселесі әртүрлі аспектіде қарастырылып, оның теориялық-әдіснамалық негіздері келесі бағыттарда ашып көрсетіледі:

- ***философиялық аспектіде*** лидерлік адамның «шығармашылық инстинктін» көрсетуі ретінде қарастырылады (М.Вебер, Б.Карлоф, Ф.Ницше, Т.Карлейльт.б.);

**- *мәдени аспектід****е* лидерлік басшылардың адамгершілік, әлеуметтік және этикалық жауапкершілігі тұрғысынан зерттелуде (Д. Гоулман, Бояцис Р., Макки Э. және т.б.);

- *саясаттану ғылымында* лидерлік *екі аспектіде* қарастырылады: *біріншісі –* адамның ресми-қызметтік беделі, билікті меңгерумен байланысты, әлеуметтік рөлді атқарудағы субъективтік іс-әрекеті; *екіншісі –* қызметіне сәйкес тұлғалық сапасы мен тәртібі. Сондықтан лидерліктің саяси аспектісі биліктегі бір немесе бірнеше адамның қоғамға, ұйымға немесе топқа әсері ретінде анықталады (М.Б.Касымбеков, Е.Е.Ертысбаев, А.М.Рахимжанов, В.И.Карасев, Б.Аяган, Г.Нурымбетова, А.Н.Нысанбаев, Р.К.Кажыржанов, Дж.Опенгеймер, Н.Фролих, М. Вудкок);

*-* ***социологиялық аспектіде***лидерлік феноменін түсіндіруде жеке тұлғаның әлеуметтік топтағы, таптағы, партиядағы, мемлекеттегі мәртебесіне, оның экономикалық, саяси, ғылыми және басқа да іс-әрекетінің аса тиімді нәтижесіне негізделген ерекшеліктерге назар аударады (Ю.Н.Емельянов т.б. );

- ***менеджмент, басқару саласы, экономика ғылымы*** *бойынша* лидерлік басқарудағы өзара әрекеттестікті сипаттайтын сапа ретінде қарастырылады (Р.Блэйк, М.Грегор, Т.Митчел, Д.Мутон, Р.Хаус т.б.).

***Психология ғылымында*** лидерліктің психологиялық аспектісін шетелдік ғалымдар Дж.П.Кенджеми, Ф.Фидлер, Р.Стогдилл, Ресей психологтары Е.А.Аркин, К.Левин, Л.Н.Войтоловский, Васильев В.К., Вергилес Э.В. т.б. әлеуметтік-психологиялық феномен ретінде қарастырады.

***Педагогика ғылымында*** лидерлік балалар ұжымындағы топтық үдеріс ретінде қарастырылады. Соның ішінде, басшы (лидер) мәселесін П.П.Блонский, А.С.Макаренко т.б. ғалымдар тереңірек зерттесе, мектепке дейінгі және мектеп жасындағы балалар мен жасөспірімдер арасындағы лидерлік мәселесін Ресей ғалымдары (В.Ф.Ануфриева, Н.С.Жеребова, Р.Л.Кричевский, Т.Н.Мальковская, Б.Д.Парыгин, Л.И.Уманский, Г.Ш.Тажутдинова, Т.Е.Вежевич және т.б.) қарастырады.

Лидерлік мәселесінің әдіснамалық және теориялық негіздері Ресей ғалымдары П.В.Акинин, И.П.Волков, А.А.Ершов, А.В.Петровский, А.В.Зорина, А.И.Давлетова, Л.В.Тайкова, К.Г.Емелин, К.Т.Базарова және т.б. еңбектерінде ашып көрсетілсе, қазақстандық ғалымдар Т.С.Сабыров [54], Р.М.Қоянбаев, Н.Н.Хан , Р.К.Бекмағанбетова, С.Н.Жиенбаева [58], Н.Д.Хмель, Қ.Қ.Шалғынбаева, Р.К.Төлеубекова, Ғ.М.Кертаева, П.Б.Сейтқазы т.б. ғылыми зерттеулерінде өскелең ұрпақ тәрбиесі жан-жақты қарастырылады. Бұл зерттеулерде лидерлік адамға әсер ету өнері, олардың қажетті мақсаттарға жетуіне талабын шабыттандыру біліктілігі, басшының лидерлік сапасын дамытуға әлеуметтік-психологиялық факторлардың ықпалы тұрғысынан түсіндіріледі. Сонымен бірге болашақ мамандар іс-әрекеттерінде (мектепке дейінгі білім, музыка, театрлық шығармашылық т.б.) лидерлік сапаларды қалыптастыру мәселесі терең зерттелінеді.

**XXI ғасыр кезеңі - әлемдік білім беру кеңістігіндегі лидерлік**

**Лидерлік сапалар:**

Дж. П. Кенджеми, Дж.Хомас, Дж.Тибо, Г.Келли, Дж. Максвелл, Р.Л.Кричевский, Б.Д.Парыгин, Н.С..Жеребова, Л.И.Уманский, О.Н.Каприенкова, Г.Ш.Тажутдинова, А.Л.Уманский, А.В.Зорина, С.А.Накоечный, Б.М. Баймұханбетов .т.б.

-

**XX ғ. екінші жартысынан - XX ғ. аяғына дейінгі кезең**

Лидерлік әрекеттің психологиялық ерекшеліктерімен сипатталады Мемлекеттік басқару саласындағы стильдері (авторитарлық, демократиялық, анархиялық); тұғырлар (жағдаяттық, тұлғалық және интеракциялық); теориялар (сипат, ұлы адамдар, т.б.). Г.Кунц, О Донелл, М.Мескон, Б. Карлоф, М.Г. Ярошевский, Р.М. Қоянбаев, Т.М. Баймолдаев т.б.

14

**XIX ғ. ортасынан - XX ғ. басына дейінгі кезең**

Лидерлік белсенділік, патриотизм

Г.Спенсер, Ч.Ломброзо, Т.Карлейль, Ф.Гальтон, Р.Стогдилл, К.Левин, А.Ф.Лазурский, В.М.Бехтеров, п.П.Блонский, А.С.Макаренко, Л.И.Уманский, Ж. Аймаутов, М. Жұмабаев, А. Байтұрсынов т.б.

**XIX ғасырға дейінгі кезең**

Лидерлік билік және өкілеттік

Платон, Аристотель, Монтескье, Плутарх, Әл-Фараби, Ж.Баласағұн, Ы. Алтынсарин, Абай, Шәкәрім, т.б.

Сурет 1- Лидерліктің генезисі

**Кесте 1- Алыс және жақын шетелдік зерттеулердегі «лидерлік» феноменін анықтайтын теориялар**

|  |  |  |  |
| --- | --- | --- | --- |
| № |  Теория | Лидерлік феноменінің ерекшелігі | Зерттеушілер  |
| 1 | 2 | 3 | 4 |
| 1 | «Ұлы адамдар» теориясы  | Лидер болып туылу керек  | Т.Карлейль, Г.Тард, т.б. |
| 2 | Бихевиористік теория | Ұлы лидерлер болып туылмайды, қалыптасады | Дж.Б.Уотсон, Э.Торндайк, т.б. |
| 3 | «Сипат» теориясы | Лидер өзіндік ерекшеліктермен туылады; лидерлік тұқымқуалаушылық негізінде пайда болады; харизматиялық лидер болады | Ф.Гальтон, Э.Богардус, Р.Стогдилл, К.Бэрд, т.б. |
| 4 | «Жағдаяттық» теория | Лидердің пайда болуы – бұл уақыттың, жағдайлардың нәтижесі | Дж.Шнейдер, Э.Хартли т.б. |
| 5 | Тұлғалық-жағдаяттық теория | Лидер белгілі бір ерекшеліктер жиынтығы, лидерлік анықталған белгілі жағдайда жүзеге асырылатын үдеріс  | Г.Герт, С.Милз, Р.Кеттел, т.б. |
| 6 | Гуманистік бағыттағы теориялар – «X» және «Y» теориялары | Лидер индивидтің өзінің мақсатын жүзеге асыруы үшін еркіндігін қамтамасыз ететіндей түрлендіріп ұйымдастыруы тиіс; көптеген адамдар жетілген және саналы болуы үшін ішкі әлеуетке ие; бұл теориялар адамдардың ұстанымы мен икемділіктерін сипаттайды | Р.Блейк, Дж. Мак Грегор, т.б. |
| 7 | Лидерліктің мотивациялық теориялары | Лидердің тиімділігі ізбасарлар мотивациясына әсер етуіне байланысты | С.Митчел, С.Эванс, т.б. |
| 8 | Алмасу және трансактылы талдау теориясы  | Лидер өзінің ізбасарларының қажеттіліктері мен тілектерін сезінеді және оларға жүзеге асыру тәсілдерін ұсынады, қолдау көрсетеді; белгілі мақсатқа жетуге, нақты міндетті шешуге бағдарлануы мүмкін | Дж.Хоманс, Дж.Марч, Г.Саймон, Дж.Тибо, т.б. |
| 9 | Саяси лидерлік теориясы | «лидер-ізбасар» қарым-қатынасы лидерлікті анықтайтын басымдылық факторы болып табылады | Ж.Блондель, Дж.Пейдж, т.б. |

**Кесте 2- Лидерлік сапалар теориясы**

|  |  |  |
| --- | --- | --- |
| Автор |  Теорияның мәні |  Лидерлік сапалар  |
| 1.Р. Стогдилл | Лидерге тән негізгі бес сапаны бөліп көрсетеді  |  Ақыл мен интеллект, басқаға билік жасау немесе басым болу, өзіне сенімділік, белсенділік  |
| 2. О.Тид | Лидерлер сәйкестендіру-шілік белгіні меңгеруі тиіс | Төзімділік, ұйымның міндетін және оның іс-әрекетінің бағыттарын түсіну, энтузиазм, достық және құштарлық |
| 3. Э. Гизелли | Лидердің маңызды сипаттарын үш топқа бөледі: тұлға-лық; сипаттамалық, мотивациялық | Авторитарлық икемділіктері, кәсіби жетістіктері, білімділік деңгейі, өзіне деген сенімділік, шешім қабылдағыш-тық, қорғануға қажеттіліктің жоқтығы, өзін-өзі танытуы |
| 4. Г.Юкл | Жетекшіге тән негізгі жеті сапалар  | Креативтілік, сендіру қабілеті, дипломатиялық қабілеті, әдептілік, шешендік дарыны |

**Кесте 3 – «Лидерлік» феноменін сипаттайтын тұжырымдамалар**

|  |  |  |  |
| --- | --- | --- | --- |
| № |  Тұжырымдамалар |  Лидерлік мазмұны |  Зерттеушілер |
| **1** | «Символикалық өзара әрекет» моделі (когнитивтік тәсіл) | Лидерлік басқа адамның және өзінің мінез-құлқына жабысатын «ярлык» ретінде; лидерлер шешім қабылдайды және әрекетті іске асырады, сосын топтық міндеттерді орындауға олардың әсерін ізбасарлар көзқарасы тұрғысынан түсіндіреді | Дж.Пфеффе, Роджер Гриффин |
| **2** | Іс-әрекеттік тәсіл | Лидерлік үрдісінің негізгі детерминанты топтың мақсаты мен міндеттері болып табылады, кімнің лидер болатынын және лидерліктің қандай стилі аса маңызды екенін анықтайды; топта лидерді айқындау және оның стилін анықтау үшін әдістеме құрады | А.Н.Леонтьев |
| **3** | Харизматикалық лидерліктің тұжырымдамасы | Лидер оған бағынушыларды жасайтын сапамен, харизмамен ерекшелентіндер бола алады; лидер «болашаққа жарық» үмітін жағады және оған деген сенімін қолдайды; Лидердің харизмасын, оның ұжым мақсатына қызығушылығын күшейтеді | М.Вебер, В.М.Басс, Б.Шамир, Р.Й.Хозе, М.Артур, т.б. |
| **4** | «Диададағы тігінен байланыс» моделі (интеракциялық тәсіл) | Лидер топқа тұтас ұжым ретінде қарамайды; лидерлер мен ізбасарлардың өзара әрекеті диада түрінде өтеді; лидер ізбасарлар тобында биіктемейді, диадаға енетін өзара әрекетке қатысушының бірі болып табылады | Г.Грэен, т.б. |

**Кесте 4 – Лидерлер жіктемесі (Б.Д.Парыгин бойынша)**

|  |
| --- |
| Іс-әрекеттің мазмұны бойынша  |
| Лидер-шабыттандырушы | Лидер-орындаушы | Лидерлер бір мезгілде шабыттандырушы және орындаушы |
| Стилі бойынша |
| Авторитарлық | демократиялық | «араласпайтын» |
| Іс-әрекет сипаты бойынша  |
| Әмбебаптық (үнемі лидерлік сапаны көрсетеді) |  | Жағдаяттық (белгілі жағдаятта лидерлік сапаны көрсетеді) |

Жоғарыда ұсынылған жіктемелерден басқа лидерліктің топтың қабылдауына байланысты жіктемесі де пайдаланылады.

1. «Көптің бірі». Бұл типтің лидері топтың мүшелері арасынан ерекше бөлектенбейді. Ол белгілі салада жетекші қызметіне аса сәтті немесе кездейсоқ «теңдес арасындағы алғашқысы» ретінде қабылданады.

2. «Ішіміздегі ең жақсысы». Бұл типке жататын лидер топтан көптеген параметрлер бойынша (іскерлік, адамгершілік, коммуникативтік) бөліп көрсетіледі және еліктеу үшін үлгі ретінде қабылданады.

3. «Жақсы адам». Бұл тип лидері нақты адамгершілік қасиеттерімен: көрегенділік, парасаттылық, ақкөңілділік, тілектестік, басқаға қамқорлық, зерделілік, көмектесуге даярлық т.б. қабылданады.

4. «Қайраткер, қызметші». Бұл тип лидері топтың пікіріне бағдарланады, әрқашанда өзінің зерттеушілік қызығушылығын көрсетуге талпынады.

Көбінесе лидерліктің екі түрі бөліп көрсетіледі: формалды және формалды емес. Біріншісі жетекшілік немесе қызметтік жағдайы және басқарушылық қызметпен негізделеді. Екіншісі – формалды емес лидер, яғни көпшілікпен мойындалған, шынайы беделге ие, адамдармен тұрақты байланыс жасай алатын және оларға әсер ете алатын адам. Формалды емес лидер өкілеттік билікті меңгермеген және оған ресми міндеттер жүктелмеген. Формалды және формалды емес лидер бір адам болуы мүмкін, қызметіне сәйкес орны және жалпы мойындалған болуы мүмкін.

**Кесте 5 - Лидер типологиясы**

|  |  |  |
| --- | --- | --- |
| №р/с | Лидер болуы мүмкін  | Оған негіз болатын жағдайлар  |
| 1 | Формальды (ресми) |  |
| 2 | Формальды емес (жалпықабылданған авторитетке ие, бірақ ресми лидерлік ұстанымды иеленбеген) (бейресми) | Өзара қарым-қатынас саласы |
| 3 | Аралас  |  |
|  | * Топтық мақсатқа белгілі бір жолмен қол жеткізу
* Міндеттерді тиімді шешу бойынша
* Психологиялық ахуалды қалыптастыру бойынша
* Топтық атмосфера мазмұны бойынша
 | Топтағы тұлғааралық қарым-қатынасты қалыптастыру белгілері мен қызметтерін бөлу  |
|  | * Инициатор
* Ұйымдастырушы (іскер лидер)
* Эрудит
* Эмоционалды күйге келтіру генераторы (эмоционалды лидер)
* шебер
 | Лидердің жүзеге асыратын қызметтері |
|  | * Инструментальды (қызмет атқаратын лидер)
* Эмоционалды
* Универсалды (екі типтің де белгілерін меңгерген)
 | Топтық іс-әрекеттер типі: инструментальды және экспрессивті |
|  | * Ұйымдастырушы (жасампаз лидер)
* Дезорганизатор (бұзушы лидер)
 | Ұйымдастырушылық ұстанымы  |
|  | * Авторитарлық
* Демократиялық
* Аралас
 | Жетекшіқ стилі бойынша |

**Кесте 6 - Лидерліктің жалпы типтері**

|  |  |  |
| --- | --- | --- |
| № | Өлшемдер | Лидерлік типтері |
| 1 | Әлеуметтік ұстаным | Формалды (ресми), формалды емес (жалпықабылданған беделді меңгереді, бірақ ресми лидерлік ұстанымға ие емес), аралас |
| 2 | Субъектілер саны | Жеке, топтық |
| 3 | Тұлғааралық қатынастарды қалыптастыру және топтағы қызметті бөлу белгілері | Топтық мақсатқа жету жолдарын анықтау, техникалық міндеттерді тиімді шешу, психологиялық климат құру, топтық ахуал мазмұны бойынша  |
| 4 | Қызметтер (функциялар) | Инициатор, ұйымдастырушы (іскер лидер), эрудит, эмоциялық көңіл-күйді орнатушы (эмоциялық лидер), шебер  |
| 5 | Өзгерістерге қатынасы | Консервативтік (өз орнын сақтауға бағытталған), бастамашылдық (өзгерістерге бағытталған) |
| 6 | Ұйымдастыру тұрғысынан  | Ұйымдастырушы (жасампаз-лидер), ірткі салушы (лидер-бұзушы) |
| 7 | Көріну жиілігі | Әмбебап (кез келген жағдайдағы лидер), жағдаяттық (белгілі жағдайда лидер сапасын көрсетуші) |
| 8 | Жетекшіқ стилі бойынша | Авторитарлық (жеке билікті талап ететін лидер), демократиялық, аралас |
| 9 | Ізбасарларға ықпал ету тәсілі | Ұтымды (логикалық дәлелдерді пайдалануға негізделген және ақылға салатын), эмоциялық(сезімге қатысты эмоциялық құралдарды пайдалану) |
| 10 | Ақиқатқа қатысты  | Шынайы (мақсатқа жету үшін қорды талдау, шынайылықты ескеру), авантюристік (эмоцияға негізделген, қауіпті мақсатқа талпыну) |
| 11 | Топпен қабылдау  | «Көптің бірі», «ішіндегі ең жақсысы», «жақсы адам», «қызметші» (топтың қызығушылығын көрсетеді) |
| 12 | Іс-әрекеттің болашағы | Стратегиялық (алыс болашаққа бағдарланған), тактикалық (жақын болашаққа бағдарланған) |
| 13 | Мақсатты жүзеге асыруға бағыттылық  | Конструктивті (функциональды), яғни ұйымның мақсатын жүзеге асыруға мүмкіндік беретін, яғни ұйымға зиянын тигізетін, талпыну негізінде қалыптасады, нейтральды |
| 14 | Әдістері | Революциялық (шешімді және тез өзгерістеге бағытталған), реформаторлық (біртіндеп, тексерілген өзгерістер) |

**Кесте 7 – Ғылыми айналымдағы лидерлік сапалар**

|  |  |  |
| --- | --- | --- |
| № | Зерттеушілер | Лидерлік сапалар |
| 1 | Уманский А.Л. | Жалпы сапалар (лидер әрекетінің тиімділігін арттыратын сапалар) және өзіндік ерекше сапалар (ұйымдастырушылық, қырағылық, адамды, оның жан дүниесін түсіну қабілеті, жеке ерекшеліктеріне қарай әрбір адамға орын табу; белсенді психологиялық ықпал ету қабілеті) т.б.  |
| 2 | Рожков М.И. | Өзін-өзі басқару қабілеті: айқын мақсаттың болуы, мәселені шеше білу, басқару міндеттерін шығармашылықпен шешу, ұйымдастыру әрекеті және ұйымдастырушылық ерекшеліктері, тұлғаның өзіндік ұйымдастырушылық сапасының болуы т.б. |
| 3 | Б.Д.Парыгин, Н.С.Жеребова, А.А.Ершов, Г.К.Ашин, Д.В.Беспалов  | Шағын әлеуметтік топты ұйымдастыру және басқару біліктілігі, топ мүшелерін өзінің жанына ұйымдастыру қабілеті, топтық нормалар мен құндылықтарға сәйкестік, ұйымдастырушылық қабілеттері, лидердің тұлғаралық қарым-қатынасқа икемділігі т.б.  |
| 4 | У Беннис  | Қиялдауға (елестету) бағыттау, ішкі құштарлық, тұлғаның тұтастығы, сенім, білуге құмарлық т.б. |
| 5 | Р.Стогдилл | Ақыл немесе интеллектуальдық қабілеттер, басқаға билік көрсету, өзіне деген сенімділік, белсенділік, жігерлілік, істі білу т.б. |
| 6 | Д.Майерс | Өзіне деген сенімділік, қалаған ісінің талаптары туралы сенімді түсініктердің болуы және ол туралы айналадағыларға айта білу, қарапайым және түсінікті тілмен хабарлау қабілеті, өзінің адамдарына оларды шабыттандыру үшін сенімінің болуы, болашаққа үмітпен қарауы, адалдық, көнгіштік, бірегейлік, қайраттылық, ұқыптылық, эмоциялық тұрақтылық т.б. |
| 7 | Е.В.Андриенко | «Көпшілдік», басқаға бағытталушылық, ынтымақтастыққа икемділік, эмпатия, өнегелік, сабырлылық, эмоциялық тұрақтылық, жаңа рөлді меңгеруге икемділік, шеберлік, жоғары интеллектуальдық икемділік, сыншылдық және ойлаудың жылдамдығы, шешендік, суырып салмалық, өзіндік сын, дербестік, инициативтілік т.б. |
| 8 | Первин, Джон, Р.Хоган | Экстраверсия (қайсарлық, қайраттылық, жігерлілік, белсенділік), невротизм (эмоциялық тұрақтылық, сенімділік), саналылық (жинақылық, жауапкершілік, сенімділік, батылдық), ақкөңілділік, ізгіниеттілік (ынтымақтастыққа икемділік, өзімшіл еместік, мейірімділік) т.б. |
| 9 | Р.Л.Кричевский  | Интеллект, білімге талпыну, басымдылық, өзіне сенімділік, эмоциялық байсалдылық, сабырлылық, креативтілік, жетістікке талаптанушылық, іскерлік, сенімділік, жауапкершілік, тәуелсіздік, көпшілдік т.б.  |
| 10 | А.В.Петровский | Интеллектуальдық қабілеттер: ақыл мен логика, парасаттылық пен пайымдылық, алғырлық пен зеректік, сонылық, концептуальдық, білімділік, істі білу, тілдің дамуы, әуестік, танымдылық, интуитивтілік, өз жауапкершілігін алу, ұйымдастырушылық біліктілігі, сендіру біліктілігі, өзін өзгерту біліктілігі, адамды тани білу біліктілігі т.б. |
| 11 | А.Лукьянов | Өз өмірінде лидер болу, болашақты елестету, ашықтық, ерлік, табандылық, жігерлілік, заттарға позитивтік көзқарас, басқаны тыңдай білу біліктілігі, зерделік және сынилық, көңілділік, сенімділік және тыныштық, икемділік және сезімталдық, нәтижеге бағдарланушылық, өзінің қатесін мойындау және түсіну, үнемі үйренуге талпыну қабілеті, дұрыс өзіндік бағалау т.б. |
| 12 | Р.Шарма | Өзін, өзінің құндылықтарын білу; болашаққа сену, құштарлық, тәуекелге дайындық, дамуды қадағалау, нәтижені бағалау, қажырлылық, мақсатты қоя білу, кәсіби білім, өзіне сенімділік, табысқа жету тілегі, танысу біліктілігі, қажетті адамдармен тілдесу, қанағаттану сезімін алып келетін іспен айналысу, жағымды қатынас, мейірбандық, тілектестік, түйсікке сену, уәдені орындау біліктілігі, әділдік және ашықтық, зейінділік, басқаны мотивациялау және шабыттандыру қабілеті, қамқорлық пен мейірімділік, өзгенің жетістігін құрметтеу біліктілігі, ұстамдылық т.б. |
| 13 | Л.С.Вечер | Данышпандық, ақылдылық, жігерлілік, табандылық, әділділік, өзін-өзі тану, айту және тыңдау біліктілігі т.б.  |
| 14 | В.В.Вахнина, Эдейр, А.л.Уманский | Жүйелілік дағдылары: байқампаздық, мақсаттылық, өзгеріске сезімталдық, икемділік, мақсатқа бағыттылық, табандылық. Коммуникативтілік дағдылар: мотивациялай білуі, шабыттандыру, сенімділік, коммуникативтілік. Ішкі қабілеттер: өзіне сенімділік, өжеттілік, адалдық, тыныштық, энтузиазм (ынталылық пен құлшыныс), жылулық, белсенді психологиялық әсерге қабілеттілік, ұйымдастырушылық жұмыстарына қабілеттілік т.б.  |

**Кесте 8- Болашақ педагогтардың лидерлік сапалары**

|  |  |  |
| --- | --- | --- |
| № | Сапалар тобы | Сапалардың сипаттамасы |
| 1 | *Жеке-тұлғалық сапалар* (мінез-құлық пен тәртіп ерекшеліктері және адамгершілік қасиеттер) | дүниетаным, әлеуметтік белсенділік, демократизм, патриотизм, жауапкершілік, толеранттылық (сабырлылық), салауатты өмір салтына бағдарлық, батылдық, мақсаттылық, өзіне және өзінің күшіне сенімділік, оптимизм, мобилділік, табыстылық, шешім қабылдаудағы дербестік, субъектілік, шығармашылық, үздіксіз өзін-өзі дамытуға және өздігінен білім алуға, өзін-өзі басқаруға, шығармашылық өзін-өзі танытуға, объективті өзін-өзі бағалауға, өзін-өзі бақылауға қабілеттілік |
| 2 |  *Әлеуметтік-психологиялық сапалар* (басқа адаммен қарым-қатынаста көрінетін коммуникативтік қасиеттер) | коммуникабельділік, басқа адамды түсіну қабілеті (эмпатия), көпшілдік, ашықтық, мінез-құлықтың икемділігі, зейіні, қайырымдылық, мәселені және кикілжіңді шешуге қабілеттілік, келісімге келуге бейімділік, тұлғааралық қатынастың тиімді әдістері мен тәсілдерін меңгеру, эмоциялық тартымдылық, шешендік өнерге қабілеттілік |
| 3 | *Ұйымдастырушылық-іскерлік сапалар* (интеллектуалдық, іскерлік және ұйымдастырушылық қасиеттер): | сыни ойлау, креативтілік, алдына мақсат қоюшылық, жігерлілік, жинақылық, болашаққа үміт арту, жағдаятқа сезімталдық, топты құру қабілеті, ұжымның мақсаты мен құндылығын қалыптастыру, серіктестік сезімі, қойылған мақсатты шешуге топты ұйымдастыруға қабілеттілік, топ мүшелері арасында қызметті бөлу біліктілігі, міндеттерді орындауға мотивациялау қабілеті және оларды міндеттерді орындауға шабыттандыру, жұмысты үйлестіру қабілеті, ынталандыру, қиын сәттерде қолдау көрсете білу, бірлескен іс-әрекеттің нәтижелерін бақылауға қабілеттілік |
| 4 | *Статустық-лидерлік сапалар* (лидердің мойындалған қасиеттері) | индивидті топтың лидер ретінде қабылдауы, оның лидерлік статусы мен беделін мойындауы, лидердің соңынан ерушілердің және оның идеясын тыңдаушылар мен орындаушылардың болуы, лидердің іс-әрекетіне еліктеушілердің болуы, соңынан ерушілердің өзін-өзі жүзеге асыруы үшін жағымды атмосфера жасай білуге қабілеттілік  |

администратор

стратег

сарапшы

топ жетекшісі

топ мүшесі

үлгі-өнеге көрсетуші

данышпан

әдіскер

тәрбиеші

 ата-ана

дүниетаным өзгертуші

топ «символы»

 жаңалық жаршысы

 мадақтаушы/жазалаушы

Мұғалім лидердің рөлі

Сурет 1 - Мұғалім лидердің рөлі

Мұғалім мынадай рөлдерді өзінің қызметімен қатар атқара алғанда ғана лидер бола алады:

Мұғалім лидер – администратор

Мұғалім лидер – стратег

Мұғалім лидер – сарапшы

Мұғалім лидер – топ жетекшісі

Мұғалім лидер – топ мүшесі

Мұғалім лидер – үлгі өнеге көрсетуші

Мұғалім лидер – мадақтау мен жазалаушы

Мұғалім лидер – топ «символы»

Мұғалім лидер – жаңалық жаршысы

Мұғалім лидер – дүниетаным өзгертуші

Мұғалім лидер – ата-ана

Мұғалім лидер – тәрбиеші

Мұғалім лидер – әдіскер

Мұғалім лидер – данышпан

*Мұғалім лидер – администратор.* Мұнда лидер топтың жоғары үйлестірушісі қызметін атқарады. Оның іскерлік саясатының негізгі бағыттарының бірі жоғарыдан түсіріледі. Сондай-ақ, мұғалімнің осы лилерлік рөлді атқаруы оның сыныпты басқару саясатын өзі жасай алатындығымен немесе сыныпты жоғарыға тәуелсіз қадағалауға тікелей жауапкершілік енетіндігімен сипатталады. Оның үстіне әкімшілік тапсырмаларын жеке орындауынан емес, ол тапсырмаларды топ мүшелеріне орындауға бөлістіруден де көрінеді.

*Мұғалім лидер – стратег.* Стратегиялық қырағылыққа, бағыттылыққа ие тұлға. Оның атқаратын қызметіне топтың даму саясатын, болашағын алдын ала болжап білу, ұзақ мерзімді жоспарлар жасау, дұрыс тактика таңдау енеді.

*Мұғалім лидер – сарапшы.* Осы функцияны атқару тұрғысынан лидер нақты ақпарат беруші немесе білікті маман ретінде сипатталады. Сынып оқушылары, ата-аналар, мектеп әкімшілігі, ұжым мұғалімге осы тұрғыдан қатынас жасайды.

*Мұғалім лидер – топ жетекшісі.* Мұғалім мектеп әкімшілігі тарапынан арнайы тағайындалған сынып жетекшісі. Осы жетекшілікті ол лидер тұрғысынан атқаруы тиіс.

*Мұғалім лидер – топ мүшесі.* Мұғалім сыныпалдында лидер болу үшін, алдымен сол топтың толық мүшесі сапасына ие болуы тиіс. Яғни оқушылармен дос, жолдас, серік болып, олардың немен тыныс алатын жағдайына дейін жетік біледі, және олардың орнында болып көріп, олармен бірге ойнайды, тапсырма орындайды, сыныпқа берілген қоғамдық тапсырманы да қатар жүргізеді.

*Мұғалім лидер – үлгі өнеге көрсетуші.* Лидер топтың басқа мүшелері үшін мінез-құлықтың үлгісі болып табылады, яғни олардың кім болатынын және нені жасауы тиістігінің көрнекі көрсеткіші болуы тиіс.

*Мұғалім лидер – мадақтау мен жазалаушы.* Лидер топ мүшелерінің іс-әрекетін бақылау мақсатында мадақтау мен жазалау жүйесін қолданады. Лидер әрбір топ мүшесінің іс-әрекетінің жеке мотивациясын, әрбір топ қатысушысына қатысты мадақтау мен жазалаудың өлшемін білуі тиіс. Топ мүшелерінің арасында дау туған жағдайда лидер сот және жұбатушы рөлінде бір уақытта болады, істің нәтижесіне қарай не мадақтайды, не жазалайды.

*Мұғалім лидер – топтың «символы» тұрғысынан*. Аса ынтымақты топ сыртқы ғана емес ішкі ерекшеліктерінің бірдей болуына ұмтылады. Осындай топ мүшелері киімдегі және мінез-құлықтағы әр түрлі ерекше белгілерге қызығады. Осындай жағдайда лидер символ қызметін атқарады: оның атын барлық қимыл-қозғалысқа, іс-әрекетке, жасаған бұйымға және т.б. береді.

*Мұғалім лидер – жаңалық жаршысы.* Лидер жаңалыққа жаны құмар, жаңалық ашушы, новатор. Бұл оқушылардың алдында оның лидерлік тұлғасының жоғарылауына әкеледі.

*Мұғалім лидер – дүниетаным өзгертуші.* Көп жағдайларда лидер топтық дүниетанымды, көзқарасты құрайтын құндылықтар мен нормалардың дереккөзі болып табылады. Тұтас алғанда ол топтың қоғамдық идеологиясын танытады.

*Мұғалім лидер – ата-ана.* Лидер топ мүшелерінің ең жақын, жанашыр, қамқор, сырлас, «жүрегін бала үшін жұлып беруші» рөліндегі адам. Топ мүшесінің әрбір іс-әрекетіне жанашырлықпен, сезімталдықпен, жауапкершілікпен, сеніммен қарайтын, оларды дамытушы, өсіруші тұлға.

*Мұғалім лидер – тәрбиеші.* Топ мүшелерін жан-жақты тәрбиелейді, олардың ізгі, игі қабілеттерін шығармашылық тұрғыдан дамытады, жеке тұлға болып қалыптасуына көмектеседі.

*Мұғалім лидер – әдіскер.* Лидер – үйрету, оқыту шебері. Әдістің барлық түрімен қаруланған, инновациялық технологияларды меңгерген.

*Мұғалім лидер – данышпан.* Лидер білімге құштар, білімпаз жан. Топ мүшелерінің алдында мол білімділікті, терең танымдылықты танытады. Шешен сөйлейді.